I. Notum sit omnibus futuris et presentibus quod Ewrardus li Mareschad de Divione dedit ecclesię Cistercii, ubi humatus requiescit, .VI. modios vini censales statuitque ut filii sui et eorum heredes super his omnibus que possidebant apud Coche, fratribus Cistercii illos .VI. modios vini singulis annis in pace redderent. Hoc concesserunt et laudaverunt filii ejus Guido Polmunt et Willermus et Soroez soror eorum in presentia Raynardi abbatis Cistercii, Erberti abbatis sancti Stephani divionensis, monachorum et canonichorum plurimorum, coram Guilenco capellano de Fainai et Dominico divite et aliis multis. Et post obitum patris sui reddiderunt pluribus annis fratribus Cistercii Richerio, Tecelino, Girardo rufo, Stephano Pauhet.